માનવમિત્ર,વડોદરા: ડૉ. બાબાસાહેબ આંબેડકરની 127મી જન્મ જયંતિની ઉજવણીના પ્રસંગે કેન્દ્રિય મંત્રી મેનકા ગાંધીના આગમનના પગલે પોલીસે દલિત કાર્યકરોને ડૉ. આંબેડકરની પ્રતિમાને પુષ્પાંજલિ કરતાં અટકાવ્યા હતા. જેના પગલે ભારે હોબાળો મચ્યો હતો. હોબાળા વચ્ચે પણ ભાજપ દ્વારા પુષ્પાંજલિ કાર્યક્રમ કરતાં દલિત કાર્યકરો દ્વારા ડૉ. આંબેડકરની પ્રતિમાનું શુદ્ધિકરણ કરવામાં આવ્યું હતું. બાદમાં ફરીથી દલિત કાર્યકરોએ પુષ્પાંજલિ કાર્યક્રમ કર્યો હતો.